**E L Ő T E R J E S Z T É S**

**Szombathely Megyei Jogú Város Közgyűlésének 2019. december 19-i ülésére**

**Javaslat Szombathely Megyei Jogú Város tagságára a különböző szervezetekben, egyesületekben, szövetségekben és az Önkormányzat által delegált személyekre**

Szombathely Megyei Jogú Város Önkormányzata több szervezetben, egyesületben, szövetségben rendelkezik tagsággal. A jelen előterjesztés alapján a Tisztelt Közgyűlés dönt a szervezetekben való további részvételéről, illetve a szervezetekbe delegáltak személyéről.

1. **Megyei Jogú Városok Szövetsége**

Az 1990. december 19-én megalakult Szövetség célja a megyei jogú városok önkormányzati jogainak kollektív képviselete, érdekvédelme, érdekérvényesítésének előmozdítása, az önkormányzati működés fejlesztése, hazai, nemzetközi önkormányzati szövetségekkel való együttműködés. A Szövetség folyamatos feladatai közé tartozik a véleménynyilvánítás a megyei jogú városokat érintő jogszabályok és más állami döntések tervezeteivel kapcsolatban, valamint az általános részvétel a jogalkotási, jogszabály-előkészítési munkában. Szombathely Megyei Jogú Város Közgyűlése a 6/1991. (I.10.) Kgy. sz. határozatában döntött arról, hogy belép a Megyei Jogú Városok Szövetségébe.

 Az éves tagdíj a nyilvántartott települési lélekszámként 30 Ft/év.

 A Szövetség állandó szakmai bizottságai illetve albizottságaiba Szombathely Megyei Jogú Város Közgyűlése a 177/2015.(IV.16.) Kgy. sz. határozatában az alábbi személyek delegálásáról döntött:

|  |  |
| --- | --- |
| **Szakmai bizottság megnevezése** | **Delegált neve, beosztása** |
| **Gazdasági Bizottság**  | Molnár Miklós alpolgármester |
| Környezetvédelmi Albizottság  | Tóth Andrea, környezetvédelmi ügyintéző |
| Területfejlesztési Albizottság  | Illés Károly alpolgármester |
| Városüzemeltetési Albizottság | Illés Károly alpolgármester |
| **Humánszolgáltatási Bizottság** | Dr. Takátsné dr. Tenki Mária |
| Egészségügyi Albizottság | Dr. Kecskés László |
| Ifjúsági-Oktatási-Sport Albizottság | Kovács Balázs a Sport és Ifjúsági Iroda vezetője |
| Kulturális Albizottság | Koczka Tibor alpolgármester |
| Szociális Albizottság | Dr. Károlyi Ákos jegyző |
| **Informatikai-Rekreációs Bizottság** | Keringer Zsolt  |
| Informatikai Albizottság | Keringer Zsolt |
| Turisztikai Albizottság | Lendvai Ferenc tanácsnok |
| **Adóhatósági Vezetők Kollégiuma** | Stéger Gábor a Közgazdasági és Adó Osztály vezetője |
| **Főépítészi Kollégium** | Kuslits Tibor főépítész,2017. évtől Lakézi Gábor főépítész |
| **Jegyzői Kollégium** | Dr. Károlyi Ákos jegyző |
| **Közterület Felügyelők Kollégiuma** | Dr. Varsányi Péter, a Szombathelyi Közterület-felügyelet igazgatója |

A delegáltak személyében a javasolt változásokat az ülésen szóban terjesztem elő.

1. **Magyar Fürdővárosok Szövetsége Egyesület**

A 1993. évben alapított Magyar Fürdővárosok Szövetsége Egyesület általános célkitűzése az együttműködési lehetőség megteremtése és kiszélesítése a tagjai között, a tag települések társadalmi-gazdasági fejlesztésének elősegítése, a tag településeken működő fürdők műszaki adottságai fejlesztésének helyi- és regionális szinten történő elősegítése, a fürdőturizmus fejlesztésének elősegítése, valamint a tagok érdekképviseleti kereteinek kialakítása, érdekvédelmének ellátása. Szombathely Megyei Jogú Város Közgyűlése a 29/1994. (I.27.) Kgy. sz. határozatában már delegált tagot a Magyar Fürdővárosok Szövetsége Egyesület Elnökségébe. Az Egyesület Alapszabályának 8.§. (1) bekezdése értemében a közgyűlésen a tagokat a mindenkori polgármester, alpolgármester vagy a polgármester állandó vagy eseti meghatalmazása alapján egy természetes személy meghatalmazott képviseli. Az Egyesület tagjainak évente előre tagdíjat kell fizetni, melynek mértéke a nyilvántartott települési lélekszámként 3 Ft/év.

Az Egyesület Alapszabályának 6.§ (4.) bekezdése alapján az Egyesület minden tagjának joga van tagsági viszonyát indokolás nélkül, kilépés útján, képviselőtestületi határozattal igazoltan megszüntetni, ha az Egyesület munkájában nem kíván tovább részt venni. A kilépési szándékot írásban kell bejelenteni az ügyvezető elnöknek legalább 3 hónappal a naptári év végét megelőzően. A bejelentéshez csatolni kell az annak alapját képező képviselő-testületi határozatot. A tagsági viszony e naptári év utolsó napján szűnik meg. A kilépett tag a befizetett tagdíjat nem követelheti vissza. Kilépésre kizárólag akkor van lehetőség, ha a tag a kilépését megelőzően a tárgyévi tagdíjat teljes egészében az Egyesület részére megfizette.

Szombathely Megyei Jogú Város Közgyűlése a 178/2015.(IV.16.) Kgy.sz. határozatában úgy döntött, hogy a Magyar Fürdővárosok Szövetségének Közgyűlésein Kántás Zoltán képviselő úr állandó meghatalmazással képviselje Szombathely Megyei Jogú Város Önkormányzatát.

Az Egyesület Elnöksége pedig Dr. Puskás Tivadart, Szombathely Megyei Jogú Város Polgármesterét alelnökké választotta.

A Szövetség Alapszabályának 10. § (3) bekezdése szerint az elnököt, az alelnököt az ügyvezető elnököt tagjainak sorából a tagok mindenkori polgármesterei közül a Közgyűlés választja egyszerű szótöbbséggel, titkos szavazással a helyhatósági választásokat követő legkésőbb 60 napon belül összehívott tisztújító Közgyűlésen. Az Elnökség tagjainak megbízása a helyhatósági választásokhoz kötődő 5 éves időtartamra szól azzal, hogy a megbízás mindaddig tart, amíg a mindenkori önkormányzati választásokat követően megtartott közgyűlés az új Elnökség megválasztásáról határoz.

Javaslom Kántás Zoltán úr visszahívását, a delegált személyére vonatkozó javaslatomat pedig az ülésen szóban terjesztem elő.

1. **Magyar Urbanisztikai Társaság**

A Társaság az urbanisztikával hivatásszerűen foglalkozók, illetőleg az urbanisztika iránt elkötelezetten érdeklődők szakmai-társadalmi szervezete. A Társaság a fenti területeken folyamatos szakmai kapcsolat tart a kormányzati, önkormányzati szervezetekkel, az urbanisztikával foglalkozó felsőoktatási intézményekkel és szakmai kamarákkal, valamint a bel és külföldi társszervezetekkel; konferenciákat, műhelybeszélgetéseket szervez, amelynek eredményeit az írott és elektronikus nyilvánosságban publikálja; szakmai díjakat alapít és adományoz; tagokat delegál a szakmai tervpályázatokba és tervtanácsokba; szakvéleményeket és tanulmányokat készít a fenti szakterületek urbanisztikához kapcsolódó kérdéseiben; véleményt nyilvánít a település- és területrendezéssel összefüggő közügyekben. A Társaság célja a sokféle szakma összehangolt tevékenységéből álló magyar urbanisztikának, a térségi és településfejlesztésnek, tervezésnek, irányításnak és működtetésének minél sikeresebbé hatékonyabbá és eredményesebbé tétele. A Társaság Alapszabályának 6.3. pontja szerint a Társaság jogi tagja lehet az az önkormányzat, társadalmi szervezet, illetve közhasznú társaság, amelyik saját munkájában fontosnak tartja a Társaság által képviselt szakmai törekvéseket és szakszerűséget, és ezért munkájában igényli a Társaságnak a tagjai részére nyújtott szolgáltatásokat. Az Alapszabály 8.2. pontja alapján a jogi tagok alkalmazásában vagy velük tagsági viszonyban állókat tanácskozási jog illeti meg. A 8.3. pont pedig előírja, hogy a tagok tagdíjat kötelesek fizetni. Az éves tagsági díj befizetési kötelezettsége mindig a tárgyév első félévében esedékes. 2019. évben a tagdíj összege 153.056 Ft.

Szombathely Megyei Jogú Város Önkormányzata 1994. március 19-től jogi tagi tisztséget tölt be a Magyar Urbanisztikai Társaságban.

Az Alapszabály 9.2. pontja alapján minden tag jogosult a kilépésre, ha a Társaság munkájában nem kíván tovább részt venni. Kilépési szándékát az Elnökséghez írásban kell bejelentenie. A tagsági jogviszony megszűnésének napja a bejelentés beérkezésének napja.

A Magyar Urbanisztikai Társaságba Szombathely Megyei Jogú Város Közgyűlése a 180/2015.(IV.16.) Kgy.sz. határozatában Lendvai Ferenc tanácsnok urat delegálta.

Javaslom Lendvai Ferenc úr visszahívását, a delegált személyére vonatkozó javaslat az ülésen szóbeli előterjesztés alapján kerül megszavazásra.

1. **Pannon Termál Klaszter Egyesület**

A 2001. június 22-én alapított Pannon Termál Klaszter a Nyugat-dunántúli Régió és a Balatoni Régió 28 fejlesztésben és turisztikai szolgáltatásban meghatározó gyógy- és termálturisztikai vállalkozása és szervezete. Tagjai között szerepelnek gyógy- és termálfürdők, gyógy- és wellness szállodák, szanatóriumok, a gyógy- és egészségturizmus fejlesztésében érdekelt önkormányzatok, turisztikai tanácsadó cégek és nonprofit szervezetek. Az Egyesület működési területét Győr-Moson-Sopron, Vas, Zala és Veszprém megyék alkotják.

A Klaszter célja a társadalom és az egyén érdekeinek kielégítésére irányuló közhasznú tevékenység végzése során új termál és gyógy-turisztikai kapcsolatok kialakításának elősegítése. A kialakított kapcsolatokon belül hatékony együttműködéssel helyzetelemzés és értékelés, fejlesztési javaslatok kidolgozása és közzététele. A Pannon Termál Klaszter országos és nemzetközi szintű megismertetése és népszerűsítése, a termál és gyógy-turisztikai kutatások támogatása, oktatási, képzési tanfolyamok és tréningek szervezése az adott témakörben jártas szakemberek közreműködésével. A célok megvalósítása érdekében az egyesület felvállalja a tagok érdekképviseletét és érdekvédelmét.

Szombathely Megyei Jogú Város Közgyűlése a 167/2007. (IV.26.) Kgy.sz. határozatában hozzájárult ahhoz, hogy Szombathely Megyei Jogú Város a Pannon Termál Klaszter Egyesületben tagként részt vegyen.

Az éves tagdíj összege768.570 Ft.

 Az Alapszabály alapján a tagsági viszony a tag kilépésével megszűnik.

A Pannon Termál Klaszter Egyesületbe Szombathely Megyei Jogú Város Közgyűlése a 181/2015. (IV.16.) Kgy. sz. határozatában Lendvai Ferenc tanácsnok urat delegálta.

Javaslom, hogy Szombathely Megyei Jogú Város Önkormányzata kilépéssel szüntesse meg tagsági viszonyát a Pannon Termál Klaszter Egyesületben.

1. **Vasutas Települések Szövetsége (VTSZ)**

A Vasutas települések Szövetségének célja azon települések egymás közötti, valamint a magyar vasutakkal való együttműködésének kialakítása, melyek nagymértékben köszönhették fejlődésüket az elmúlt 150 évben a vasútnak, illetve a vasút jelenleg is meghatározó tényezője a településük arculatának. A Szövetség feladatának tekinti a kölcsönös és a magyar vasutakkal való együttműködés kialakítását annak elősegítése érdekében, hogy a vasúti személy- és áruszállítás meg tudja őrizni a jelentőségét. A Szövetség és a magyar vasutak szándékukat fejezik ki arra nézve, hogy kölcsönösen összehangolják fejlesztési működési elképzeléseiket, konzultálnak a települések közlekedését érintő kérdésekről. A Szövetség tagjai a települést érintő vasúthálózatot, illetve az ott található objektumait a település részeként tekintik, melynek érdekében a vasúttal együttműködve, a Szövetségben tömörülve kezdeményező érdekképviseleti szervként lépnek fel az állami pénzalapok elosztásának kialakításában. A Szövetség tagjai a költségvetési hozzájárulást igénylő vasúti és közúti tömegközlekedés együttműködését szorgalmazva emelni kívánják a személyfuvarozási szolgáltatás színvonalát.

A Szövetség Alapszabályának IV. D pontja alapján a tagsági viszony a tag kilépésével megszűnik, mely írásbeli kilépési szándék – ami csak a naptári év végével lehetséges – a vezetőséghez történő eljutásakor hatályosul. Éves tagdíj összege 150.000 Ft.

Szombathely Megyei Jogú Város a 134/1997.(V.29.) Kgy. sz. határozatában kinyilvánította, hogy a Vasutas TelepülésekSzövetségben tagként részt kíván venni.

A Vasutas Települések Szövetségébe Szombathely Megyei Jogú Város Közgyűlése a 185/2015. (IV.16.) Kgy. sz. határozatában Ágh Ernő képviselő urat delegálta.

Javaslom, hogy a Tisztelt Közgyűlés erősítse meg Ágh Ernő képviselő úr delegálását.

1. **Magyar Közgazdasági Társaság**

A Magyar Közgazdasági Társaság a magyar közgazdák legrégebbi, legjelentősebb szervezete, amely a közgazdasági ismeretek terjesztését, a szakmai közélet fejlesztését, a közgazdászok általános érdekeinek képviseletét vállalta feladatául. Mindezt sokféle fórum: előadások, tanfolyamok, szakmai viták, találkozók, vándorgyűlések szervezésével kívánja teljesíteni.

Szombathely Megyei Jogú Város az 1996. július 16-án aláírt  Belépési nyilatkozattal vált tagjává a Magyar Közgazdasági Társaságnak.

Az éves tagdíj 30.000 Ft. A tagsági viszony kilépéssel megszűnik, a kilépési szándékról az elnökséget írásban kell értesíteni.

A Magyar Közgazdasági Társaságba Szombathely Megyei Jogú Város Közgyűlése a 184/2015.(IV.16.) Kgy. sz. határozatában Molnár Miklós alpolgármester urat delegálta.

Javaslom Molnár Miklós képviselő úr visszahívását, a delegált személyére vonatkozó javaslatomat az ülésen szóban terjesztem elő.

1. **Association AVEC (Kulturális és Történelmi Városok Európai Hálózata)**

Az A.V.E.C., azaz a Kulturális és Történelmi Városok Európai Hálózata olyan történelmi városokat és területeket foglal magába, melyek jelentős kulturális örökséggel rendelkeznek, és ezt az örökséget hosszú távon a helyi fejlődés szolgálatába kívánják állítani. A hálózat tagjai anyagi forrásokhoz juthatnak, amelyeket a történelmi emlékhelyek felújítására és hasznosítására fordíthatják. Városunk tagja a Hálózat Adminisztrációs Tanácsának is.

Szombathely Megyei Jogú Város Közgyűlése a 345/2001. (XII.16.) Kgy. sz. határozatában egyetértett azzal, hogy Szombathely Megyei Jogú Város Önkormányzata csatlakozzon a Kulturális és Történelmi Városok Európai Hálózatához. Szombathely Megyei Jogú Város Önkormányzata a 183/2015. (IV.16.) Kgy. sz. határozatával dr. Takátsné dr. Tenki Mária elnök asszonyt hatalmazta fel, hogy Szombathely Megyei Jogú Város képviseletében az A.V.E.C. Kulturális és Történelmi Városok Európai Hálózatával kapcsolatos feladatokban eljárjon. A tagdíj évente 750 Euro.

Javaslom dr. Takátsné dr. Tenki Mária képviselő asszony visszahívását, a delegált személyére vonatkozó javaslatomat az ülésen szóban terjesztem elő.

1. **Egészséges Városok Kárpát-medencei Egyesülete**

Magyarország az Egészséges Városok program 1987-es elindulása óta aktív résztvevője az Egészségügyi Világszervezet (WHO) Európai Regionális Irodája által indított kezdeményezésnek. Hazánkból Pécs városa az elsők között, alapítóként csatlakozott az európai programhoz, majd röviddel ezt követően létrehozta az Egészséges Városok magyarországi hálózatát. Az Egészséges Városok Magyarországi Szövetsége 1992-ben alakult meg, négy év hálózati együttműködést követően, 11 tagvárossal. A szövetség 2014-ben módosította alapszabályát, hogy lehetővé váljon a határon túli magyarlakta települések csatlakozása is. A szövetség 2019-ben megváltoztatta nevét: **Egészséges Városok Kárpát-medencei Egyesülete.**

**A helyi önkormányzatok döntései nagymértékben befolyásolják a lakosság életminőségét és egészségét, így az Egészséges Városok program legfőbb célkitűzése a helyi önkormányzatok egészségtudatosságának növelése, az egészség szempontjainak beépítése az önkormányzati döntésekbe.**

**A tagvárosok célja a helyi lakosság egészségi állapotának javítása, fejlesztése, az Egészséges Városok program alapelveinek figyelembe vételével: esélyegyenlőség biztosítása, közösségi részvétel biztosítása, széles körű együttműködés, minél több érintett szektor szereplőinek bevonása.**

**Főbb tevékenységi terület:**

* **Helyi, önkormányzati stratégiai dokumentumok készítése az egészség érdekében, egészségfejlesztési terv, stratégiai dokumentumok egészséghatás vizsgálata,**
* **egészségfejlesztési programok különböző színtereken (iskola, munkahely, lakóhely) különböző csoportok részére (nők, férfiak, gyermek- és ifjúsági korosztály, idősek),**
* **a lakosság egészségi állapotának figyelemmel kísérése, egészségi helyzetfelmérések, egészségműveltség fejlesztése.**

**A tagság előnye, hogy a WHO Európai Irodájával való közvetlen kapcsolat lehetővé teszi a nemzetközi tapasztalatokhoz szakmai anyagokhoz és módszertani segítséghez való hozzáférést.**

**Lehetőség nyílik a nemzetközi kapcsolatok kiépítésére, ezáltal a nemzetközi programokban, közös pályázatokban való részvételre, a tagvárosok közötti közvetlen tapasztalatcserére.**

**Az egyesület tagjai lehetnek települési önkormányzatok és civil szervezetek Magyarország és a Kárpát-medence területéről, valamint magyar állampolgárságú magánszemélyek.**

**Az egyesület tagjai tagdíjat fizetnek. A tagdíj mértékét a Közgyűlés rögzíti évente. A tagdíjat minden év március 31. napjáig kell egy összegben, az egyesület bankszámlájára történő átutalás útján megfizetni. A 2019. évben fizetett tagdíj összege 160.000 Ft volt.**

**Az Egyesület Alapszabályának VII. pontja szerint a tagsági jogviszonyát a tag az egyesület ügyvezető elnökéhez címzett írásbeli nyilatkozatával bármikor, indokolás nélkül megszüntetheti. A tagsági jogviszony a lemondásban szereplő határidővel vagy annak hiányában a lemondást követő 30. napon szűnik meg.**

 **Szombathely Megyei Jogú Város Önkormányzata 1993. évben csatlakozott az „Egészséges Városok Magyarországi Szövetségéhez”, melyen az önkormányzatot a mindenkori polgármester képviselte. Az Alapszabály VIII. pontja lehetővé teszi, hogy a tag az Egyesület közgyűlésén a szavazati jogát meghatalmazott útján is gyakorolhatja. Szombathely Megyei Jogú Város Önkormányzatát 2014. évtől Dr. Kecskés László, az Egészségügyi Szakmai Bizottság elnöke képviseli.**

Javaslom, hogy a Tisztelt Közgyűlés erősítse meg Dr. Kecskés László, az Egészségügyi Szakmai Bizottság elnökének delegálását.

1. **Pannon Térségfejlesztő Egyesület**

Az Egyesület célja a Nyugat-Dunántúli Régió térségfejlesztő szakembereinek hatékonyabb és eredményesebb munkájának segítése, szakmai, infrastrukturális hátterének formálásával, szellemi műhelyeinek, kommunikációs csatornáinak megteremtésével. Az Egyesület alapszabályában célként tűzte ki a térségfejlesztési szereplők megyei szintű szakmai műhelyeinek kialakítását, az egyes szereplők közötti együttműködés és párbeszéd hatékony és eredményes megvalósulásának elősegítését, a térségfejlesztési kérdések szakmai alakítását és véleményezését.

Az Egyesület feladatának tekinti a települések érdekeinek képviseletét, javaslatainak továbbítását, valamint közös térségfejlesztési stratégia és intézkedési terv kidolgozását, nemcsak a vidékfejlesztési támogatások előkészítésre vonatkozóan. Az Egyesület feladatai közé tartozik továbbá a Szombathelyi Járás településeit érintően készülő helyi fejlesztési stratégia kialakítása és végrehajtása, amely stratégia a 2014-2020 közötti fejlesztési ciklusban a kistelepülések fejlesztési lehetőségei és forráshoz jutása tekintetében a térség egy fontos alapdokumentumát jelenti, jelentette.

A Pannon Térségfejlesztő Egyesület Felügyelő Bizottságába Szombathely Megyei Jogú Város Közgyűlése a 436/2015. (XII.10.) Kgy. sz. határozatában Szakály Szabolcs urat delegálta.

Az Egyesület Alapszabályának III/7. pontja alapján a tagsági viszony a kilépés írásbeli bejelentésével megszűnik. Az Alapszabály IX. pontja értelmében a közgyűlés a tagdíj mértéket évente határozza meg, amelynek befizetése évente előre történik. 2019. évben a tagság éves díja 20.000 forint volt.

Javaslom Szakály Szabolcs úr visszahívását, a delegált személyére vonatkozó javaslat az ülésen szóbeli előterjesztés alapján kerül megszavazásra.

1. **Intelligens Társadalomért Országos Szövetség Közhasznú Egyesület (ITOSZ)**

 Az Intelligens Települések Országos Szövetsége az információs társadalom, azon belül is a települések fejlesztéseinek támogatására 1999. január 12-én létrejött szakmai szervezet. Az Egyesület célja, hogy Nyugat-Európában ismert és több évtizedes múltra tekintő fejlesztési és működési tapasztalatokat átadva elősegítse az egyes településeken az e-önkormányzati, az információs társadalmi fejlesztések sikerét.

Ennek érdekében az Egyesület arra törekszik, hogy elősegítse az egyes országos informatikai programok és a helyi adottságok összehangolását, illetve ennek során a tagok számára érdekképviseleti tevékenységet lásson el.

Az Egyesület kapcsolatot tart a külföldi és nemzetközi szakmai szervezetekkel, a külföldi intelligens és digitális település projektekkel. Munkacsoportokat hoz létre a különböző részterületeken történő együttműködésre (pl. közös pályázatok, közös projektek indítására, szabványok kidolgozása és elterjedésének segítésére)…

Szombathely Megyei Jogú Város Közgyűlése a 197/2003. (VI.19.) Kgy. sz. határozatában határozta el, hogy belép az Intelligens Települések Országos Szövetségébe, mellyel járó feladatok koordinálásával 179/2015. (IV.16.) Kgy. sz. határozatában Keringer Zsolt irodavezetőt bízta meg.

Az Egyesület neve 2016. március 31. napjától Intelligens Társadalomért Országos Szövetség Közhasznú Egyesület-re módosult. A szervezet többször újra definiálta céljait, az önkormányzatok jogszabályi rendelkezésből fakadó kiválása után megújult tevékenysége során a különböző társadalmi csoportok élethelyzetét pozitívan befolyásoló, gazdasági lehetőségeit növelő fejlesztések képviselete került fókuszába.

Az ITOSZ minden rendelkezésére álló erőforrásával hozzá kíván járulni annak eléréséhez, hogy a magyar állampolgárok életét hatékonyan szervezett, korszerűen kialakított és élethelyzetükre tekintettel levő szolgáltatások tegyék könnyebbé és a szolgáltatások használatához szükséges információkat, ismereteket és készségeket megszerezhessék, bővíthessék. Az éves tagdíj 20.000 Ft. A Szövetség Alapszabályának VII. 2. pontja szerint a tag tagsági viszonyát az egyesület képviselőjéhez intézett írásbeli nyilatkozattal bármikor, indokolás nélkül megszüntetheti.

Javaslom Keringer Zsolt úr visszahívását, a delegált személyére vonatkozó javaslat az ülésen szóbeli előterjesztés alapján kerül megszavazásra.

1. **Hét Határ Határon Átnyúló Önkormányzati Szövetség a Kárpát-medencében Egyesület**

A Hét Határon Átnyúló Önkormányzati Szövetség olyan szolgáltató egyesület, mely az önkormányzatok eszközrendszerén keresztül, az európai közösség által kínált lehetőségek koordinációjával igyekszik előbbre vinni a Kárpát-medencében élő magyarság közös ügyét.

Az Egyesület alapvető célja a Magyarország határai menti települések közötti szorosabb együttműködés elősegítése, ezáltal az EU előírásainak, elvárásainak is megfelelő régiófejlődés, az esélyegyenlőség, a versenyképesség növelésének előmozdítása. Az együttműködés kiterjed az önkormányzati feladatok mindegyikére.

Az Egyesület feladata az Egyesület tagjaival és a határon túli magyar szervezetekkel való folyamatos kapcsolattartás során az egyes régiók, települések érdekeinek megjelenítése, megfogalmazása, összehangolása és érvényesítése, a tagok közötti információáramlás és kapcsolattartás elősegítése, a központi koordinációs fórumként való működés. A Szövetségi tagság éves díja 400.220 Ft. Az Egyesület Alapszabályának 16. §- a szerint a tagsági viszony a tag kilépésével megszűnik. A kilépési szándékot az Elnökséghez kell írásban bejelenteni.

Szombathely Megyei Jogú Város Önkormányzata a 274/2011.(VI.16.) Kgy. sz. határozatában döntött arról, hogy a Hét Határon Átnyúló Önkormányzati Szövetség a Kárpát-medencében Egyesülethez rendes tagként kíván csatlakozni. Szombathely Megyei Jogú Város Önkormányzata a 186/2015. (IV.16.) Kgy.sz. határozatában a Hét Határ Határon Átnyúló Önkormányzati Szövetség a Kárpát-medencében Egyesületbe Illés Károly alpolgármester urat delegálta.

Javaslom, hogy Szombathely Megyei Jogú Város Önkormányzata kilépéssel szüntesse meg tagsági viszonyát a Hét Határ Határon Átnyúló Önkormányzati Szövetség a Kárpát-medencében Egyesületben.

1. **M9 Térségi Fejlesztési Tanácsatáron átnyúló Önkormányzati Szövetség a Kárpát-medencében Egyesület M9M MmM,mm**

Az M9-es gyorsforgalmi út előkészítésének és megvalósításának meggyorsítása érdekében az érintett regionális megyei és kistérségi tanácsok célkitűzéseivel összhangban 2009. december 4-én egyeztető tárgyalásra került sor az „M9” Térségi Fejlesztési Tanács létrehozásáról, melynek szükségességével valamennyi érintett régió, megye, megyei jogú Város, kistérség egyetértett.

Az „M9” Térségi Fejlesztési Tanács eredményes működésével hozzájárulhat ahhoz, hogy az M9 gyorsforgalmi út előkészítési és kivitelezési munkálatai felgyorsuljanak. Ehhez szükség van valamennyi érintett megye, megyei jogú város és kistérség fokozott együttműködésére, amely az „M9” Térségi Fejlesztési tanács keretében fejthető ki a leghatékonyabban. Az „M9” Térségi Fejlesztési Tanács feladata többek között a tervezett M9-es gyorsforgalmi út vonzáskörzetében lévő települések társadalmi-, gazdasági célkitűzéseinek összehangolása, az M9-es gyorsforgalmi út nemzetközi gyorsforgalmi úthálózatához való kapcsolódási lehetőségeinek elősegítése.

Szombathely Megyei Jogú Város Önkormányzata a 8/2010. (I. 28.) Kgy. sz. határozatban rögzítette, hogy az M9-es gyorsforgalmi út előkészítésének és megvalósításának érdekében az „M9” Térségi Fejlesztési Tanács alapításában részt kíván venni.

Szombathely Megyei Jogú Város Önkormányzata a 187/2015. (IV.16.) Kgy.sz. határozatban felhatalmazta Dr. Puskás Tivadar polgármestert és Molnár Miklós alpolgármestert, hogy a Tanácsban Szombathely Megyei Jogú Város képviseletében eljárjanak.

 Javaslom Dr. Puskás Tivadar és Molnár Miklós urak visszahívását, a delegáltak személyére vonatkozó javaslat az ülésen szóbeli előterjesztés alapján kerül megszavazásra.

1. **ICOMOS Magyar Nemzeti Bizottság Egyesület**

Az [ICOMOS](http://www.icomos.org/) az UNESCO műemlékvédelmi világszervezete, a párizsi székhelyű Világörökség Bizottság állandó műemlékvédelmi szakértő intézménye. Tagjai a magyar műemlékvédelem meghatározó szakemberei. Építészek, régészek, művészettörténészek, kertépítészek, restaurátorok, történészek, vegyészek, geológusok, statikusok és a műemlékvédelemhez kapcsolódó minden más szakág képviselői vesznek részt munkájában.

A Bizottság országos és nemzetközi szinten előmozdítja a műemlékek, műemléki értékek, műemléki területek megőrzését, védelmét, hasznosítását, értékeik érvényre juttatását, a nemzetközileg elfogadott elvek és módszerek megvalósulását.

Mindezen célok fejlesztésére és alkalmazására nemzeti és nemzetközi konferenciákat, tanfolyamokat, előadásokat, egyéb rendezvényeket szervez, bonyolít le, illetve támogat, biztosítja az egyéb hazai vagy nemzetközi konferencián, előadáson, tanfolyamon való részvételt.

Kiadványokat, hang- és képhordozó, ismeretterjesztő anyagokat készít, szerkeszt, terjeszt, értékesít. Szaktanácsadást nyújt, szakanyagokat készít, tanulmányutakat, kiállításokat szervez. Információt nyújt a műemlékvédelem hazai és külföldi eseményeiről,   pályázatairól,  ösztöndíjairól.

Ingyenes belépésre jogosító tagsági kártyát nyújt szabad használatra a világ legtöbb múzeumába, műemlékébe,romterületére.

A tagsági viszony kilépéssel megszűnik, amit a Bizottság Vezetőségéhez címzetten, írásban kell bejelenteni, legalább 3 hónappal a naptári év vége előtt. Szombathely Megyei Jogú Város 1991. május 29-én kelt  Belépési nyilatkozat aláírásával vált tagjává ICOMOS Magyar Nemzeti Bizottság Egyesületnek. Az éves tagdíj 78.000 Ft.

Javaslom, hogy Szombathely Megyei Jogú Város Önkormányzata tartsa fenn tagságát az ICOMOS Magyar Nemzeti Bizottság Egyesületben.

1. **Polgármesterek Szövetsége**

Az Európai Unió klíma- és energiacsomagjának 2008-ban történt elfogadását követően az Európai Bizottság létrehozta a Polgármesterek Szövetségét, hogy támogassa a helyi önkormányzatok fenntartható energiapolitika megvalósítása során tett erőfeszítéseit. A Polgármesterek Szövetségének több mint 6000 tagja van Európa-szerte. A Polgármesterek Szövetségehelyi és regionális önkormányzatokból álló fő európai mozgalom, amely önkéntes elkötelezettséget vállal az  [energiahatékonyság](https://hu.wikipedia.org/wiki/Energiahat%C3%A9konys%C3%A1g) növelése és a [megújuló energiaforrások](https://hu.wikipedia.org/wiki/Meg%C3%BAjul%C3%B3_energiaforr%C3%A1s) saját területükön történő használata iránt. Az elkötelezettséggel a Covenant aláíróinak az a célja, hogy elérjék és túlszárnyalják az [Európai Unió](https://hu.wikipedia.org/wiki/Eur%C3%B3pai_Uni%C3%B3) által 2020-ra kitűzött 20%-os CO2-kibocsátás csökkentést.

Szövetség három alappillérre épül: a szén-dioxid-kibocsátás csökkentése, éghajlatváltozáshoz való alkalmazkodás, biztonságos és fenntartható energiagazdálkodás Az önkormányzatok valóban döntő szerepet játszanak a klímaváltozás hatásainak enyhítésében, főleg ha figyelembe vesszük, hogy az energiafogyasztás és a CO2 kibocsátás 80%-a városi tevékenységhez kapcsolódik.

Az energia-megtakarításon kívül az aláírók különböző eredményeket értek el: helyváltoztatást nem igénylő szakmunkák és stabil munkahelyek létrehozása; egészségesebb környezet és életminőség; jobb gazdasági versenyképesség és az energiától való nagyobb függetlenség. Ezek az intézkedések mások számára példaként szolgálnak, konkrétan a Covenant aláírói által benyújtott ‘Jó gyakorlatok’ adatbázisra való hivatkozáson keresztül. A Fenntartható Energia Akciótervek katalógusa is inspiráló, mivel első pillantásra láthatók benne a többi aláíró tag által megjelölt ambiciózus célkitűzések és a cél elérése érdekében az általuk tervezett kulcsfontosságú intézkedések.

A Polgármesterek Szövetsége nyitva áll minden demokratikusan létrehozott, választott képviselőkből álló, bármilyen méretű önkormányzat előtt, függetlenül attól, hogy energia- és klímapolitikájuk megvalósításában melyik szakasznál tartanak.

 Szombathely Megyei Jogú Város Közgyűlése a 342/2015. (IX.16.) Kgy. sz. határozatában egyetértett azzal, hogy Szombathely Megyei Jogú Város csatlakozzon a Polgármesterek Szövetségéhez.

Szövetséghez való csatlakozási nyilatkozat 2015. szeptember 15. napján került aláírásra.

Javaslom, hogy Szombathely Megyei Jogú Város Önkormányzata tartsa fenn tagságát a Polgármesterek Szövetségében.

1. **Vas Megyei Területfejlesztési Konzultációs Fórum**

Magyarország helyi önkormányzatairól szóló 2011. évi CLXXXIX. törvény a területfejlesztési és területrendezési feladatellátó szervként a megyei önkormányzatokat jelölte meg.

A területfejlesztési feladatok megyei önkormányzatra telepítésével a megyei szintű párhuzamos feladatellátás – és így valamennyi megyei területfejlesztési tanács is – megszüntethetővé vált.

A kormány e területet érintően szabályozni kívánta a megyei önkormányzat és a megyei jogú városok önkormányzatai közötti együttműködés kereteit is. Ennek megfelelően a területfejlesztésről és területrendezésről szóló 1996.évi XXI. törvény 2012. január 1. napjától hatályos 14/B § rendelkezései alapján a Vas Megyei Közgyűlésnek és Szombathely Megyei Jogú Város Közgyűlésének létre kellett hoznia, majd működtetnie kellett a Vas Megyei Területfejlesztési Konzultációs Fórumot.

A konzultációs fórum feladata, hogy előzetesen állást foglaljon a megyei közgyűlés területfejlesztést érintő napirendi pontjaival kapcsolatban, és véleményét a Megyei Közgyűlés ülésén a vonatkozó napirend tárgyalásakor ismertesse.

Szombathely Megyei Jogú Város Önkormányzata a 104/2012.(III.29.) Kgy. sz. határozatával létrehozta a Vas Megyei Területfejlesztési Konzultációs Fórumot. A Fórum ügyrendjének 2. §-a alapján a Vas Megyei Területfejlesztési Konzultációs Fórum tagjai: a Vas Megyei Közgyűlés mindenkori elnöke és SZMJV mindenkori polgármestere.

1. **Klímabarát Települések Szövetsége**

Szombathely Megyei Jogú Város Közgyűlése a 246/2006. (IX.7.) Kgy. sz. határozatában kinyilvánította azon szándékát, hogy az energiagazdálkodás szervezésére és koordinálására létrehozott, az energiahatékonyság területén az önkormányzatok és a lakosság érdekvédelmét és érdekképviseletét ellátó szervezetben, „Energia-hatékony Önkormányzatok Szövetségében” alapító tagként kíván részt venni.

Az Energia-hatékony Önkormányzatok Szövetségébe Szombathely Megyei Jogú Város Közgyűlése a 182/2015. (IV.16.) Kgy. sz. határozatában Dr. Németh Gábor urat delegálta. A Klímabarát Települések Szövetségének 2018. április 12-i Közgyűlése a K.2018.(IV.12.) közgyűlési Határozatában az Energiahatékony Önkormányzatok Szövetségének a Klímabarát Települések Szövetségébe történő beolvadását egyhangúan elfogadta.

A tagdíj évi 300.000 Ft.

Szombathely Megyei Jogú Város Közgyűlése az 511/2019. (XI.28.) Kgy. sz. határozatban elhatározta, hogy a Klímabarát Települések szövetségéhez csatlakozik és koordinátorként Németh Ákos tanácsnok urat már delegálta.

Kérem a Tisztelt Közgyűlést, hogy az előterjesztésben rögzítettek alapján alakítsa ki álláspontját arra vonatkozóan, hogy Szombathely Megyei Jogú Város Önkormányzata mely szervezetben kívánja tagsági viszonyát fenntartani, a tagsági viszony fenntartása esetén döntsön az Önkormányzat által delegált személyekről.

Szombathely, 2019. december „ ”

/:**Dr. Nemény András** :/

**I.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Megyei Jogú Városok Szövetségének.
2. A Szövetség állandó szakmai bizottságai illetve albizottságaiba az alábbi személyeket delegálja:

|  |  |
| --- | --- |
| **Szakmai bizottság megnevezése** | **Delegált neve, beosztása** |
| **Gazdasági Bizottság**  |  |
| Környezetvédelmi Albizottság  |  |
| Területfejlesztési Albizottság  |  |
| Városüzemeltetési Albizottság |  |
| **Humánszolgáltatási Bizottság** |  |
| Egészségügyi Albizottság |  |
| Ifjúsági-Oktatási-Sport Albizottság |  |
| Kulturális Albizottság |  |
| Szociális Albizottság |  |
| **Informatikai-Rekreációs Bizottság** |  |
| Informatikai Albizottság |  |
| Turisztikai Albizottság |  |
| **Adóhatósági Vezetők Kollégiuma** |  |
| **Főépítészi Kollégium** |  |
| **Jegyzői Kollégium** |  |
| **Közterület Felügyelők Kollégiuma** |  |

3. A Közgyűlés felkéri a Polgármestert, hogy a fenti változások átvezetéséről a Megyei Jogú Városok Szövetsége felé gondoskodjon.

**Felelősök:**

Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**II.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar Fürdővárosok Szövetsége Egyesületnek.

1. A Közgyűlés úgy határozott, hogy Kántás Zoltán urat visszahívja. A Közgyűlés felhatalmazza ……………………………, hogy a Magyar Fürdővárosok Szövetsége Egyesületben Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**III.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az Magyar Urbanisztikai Társaságnak.

1. A Közgyűlés úgy határozott, hogy Lendvai Ferenc urat visszahívja. A Közgyűlés felhatalmazza ……………………………, hogy a Magyar Urbanisztikai Társaságban Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**IV.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni a Pannon Termál Klaszter Egyesületnek.
2. A Közgyűlés felkéri a Polgármestert, hogy Szombathely Megyei Jogú Város Önkormányzatának a Pannon Termál Klaszter Egyesületből való kilépéssel kapcsolatos intézkedéseket tegye meg, továbbá a tagságot megszüntető okiratot aláírja.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**V.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni Vasutas Települések Szövetségének.

1. A Közgyűlés megerősíti, hogy Ágh Ernő képviselő úr a Vasutas Települések Szövetségében Szombathely Megyei Jogú Város Önkormányzatának képviseletében eljárjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VI.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar Közgazdasági Társaságnak.

1. A Közgyűlés úgy határozott, hogy Molnár Miklós urat visszahívja. A Közgyűlés felhatalmazza ……………………………, hogy a Magyar Közgazdasági Társaságban Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VII.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az Association A.V.E.C. Kulturális és Történelmi Városok Európai Hálózatának.
2. A Közgyűlés úgy határozott, hogy Dr. Takácsné dr. Tenki Mária asszonyt visszahívja. A Közgyűlés felhatalmazza ……………………………, hogy az Association A.V.E.C. Kulturális és Történelmi Városok Európai Hálózatában Szombathely Megyei Jogú Város Önkormányzatának képviseletében eljárjon.
3. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VIII.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az **Egészséges Városok Kárpát-medencei Egyesületének**
2. A Közgyűlés megerősíti, hogy Dr. Kecskés László, az Egészségügyi Szakmai Bizottság Elnöke Szombathely Megyei Jogú Város Önkormányzatának képviseletében eljárjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**IX.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Pannon Térségfejlesztő Egyesületnek.

1. A Közgyűlés úgy határozott, hogy Szakály Szabolcs urat visszahívja. A Közgyűlés felhatalmazza ……………………………, hogy a Pannon Térségfejlesztő Egyesületben Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**X.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni azIntelligens Társadalomért Országos Szövetség Közhasznú Egyesületnek
2. A Közgyűlés úgy határozott, hogy Keringer Zsolt urat visszahívja. A Közgyűlés felhatalmazza ……………………………, hogy azIntelligens Társadalomért Országos Szövetség Közhasznú Egyesületben Szombathely Megyei Jogú Város Önkormányzatának képviseletében eljárjon.
3. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**XI.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben nem kíván tagja lenni azHét Határ Határon Átnyúló Önkormányzati Szövetség a Kárpát-medencében Egyesületnek.
2. A Közgyűlés felkéri a Polgármestert, hogy Szombathely Megyei Jogú Város Önkormányzatának a Hét Határ Határon Átnyúló Önkormányzati Szövetség a Kárpát-medencében Egyesületből való kilépéssel kapcsolatos intézkedéseket tegye meg, továbbá a tagságot megszüntető okiratot aláírja.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**XII.**

**Határozati javaslat**

**……./2019.(XII.19.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az „M9” Térségi Fejlesztési Tanácsnak.

1. A Közgyűlés úgy határozott, hogy Dr. Puskás Tivadar és Molnár Miklós urakat visszahívja. A Közgyűlés felhatalmazza ……………………………, hogy az „M9” Térségi Fejlesztési Tanácsban Szombathely Megyei Jogú Város Önkormányzatának képviseletében eljárjon.
2. A Közgyűlés felkéri a Polgármestert, hogy a fenti változás átvezetéséről gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**XIII.**

**Határozati javaslat**

**……./2019.(XII.19.) Kgy. sz. határozat**

Szombathely Megyei Jogú Város Önkormányzata kijelenti, hogy a jövőben is tagja kíván lenni az ICOMOS Magyar Nemzeti Bizottság Egyesületnek.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**XIV.**

**Határozati javaslat**

**……./2019.(XII.19.) Kgy. sz. határozat**

Szombathely Megyei Jogú Város Önkormányzata kijelenti, hogy a jövőben is tagja kíván lenni a Polgármesterek Szövetségének.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

 / A végrehajtás előkészítéséért:

Dr. Kovács Előd, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal